อาการมันเริ่มมา2อาทิตย์แล้วครับ แรกๆมันแน่นอกจุกที่คอไม่มากแต่พอมาอาทิตย์หลังมันจุกที่ลิ่นปี้ทะลุไปถึงหลังเมื่อยแขนขวาอาการจะมาๆหายๆ เครียดครับตอนนี้ ไม่ทราบเป็นอะไร !
สวัสดีค่ะ อาการแน่นอกและจุกที่ลิ้นปี่ จุกที่คอดังกล่าวมานั้น อาจนึกถึงภาวะกรดไหลย้อนได้มากที่สุด โดยเป็นภาวะที่เกิดจากการมีกรดในกระเพาะอาหารไหลย้อนขึ้นไปในหลอดอาหารเนื่องจากหูรูดบริเวณกระเพาะกับหลอดอาหารหลวม มักมีอาการไอ กลืนลำบาก แน่นอก แสบร้อนกลางอกได้ สาเหตุอื่นๆเช่น กระเพาะอาหารอักเสบหรือมีแผลในกระเพาะอาหาร มีก้อนเนื้องอกที่หลอดอาหารหรือกระเพาะอาหาร เป็นต้นเบื้องต้นควรรับประทานอาหารมื้อไม่ใหญ่จนเกินไป กินแล้วนั่งหัวสูงไว้ก่อนอย่างน้อย 2-3 ชั่วโมง หลีกเลี่ยงอาหารที่ทำให้มีอาการมากขึ้นควรไปพบแพทย์หากปรับพฤติกรรมแล้วไม่ดีขึ้น คลื่นไส้ กินได้น้อย น้ำหนักลด ถ่ายดำ เพราะอาจต้องตรวจหาสาเหตุอื่นๆหรือได้ยาลดกรดร่วมด้วย